ai4bharat/Pralekha huggingface dataset:
سائنس اور ٹیکنالوجی کی وزارت
کووڈ ۔19 کی رفتار کی چارٹنگ کے لئے سترا ماڈل پر کام کرنے والے سائنسداں
نئی دہلی 02 مئی 2021: ہم ، سائنسداں ، کووڈ ۔19 کے رفتار کی چارٹنگ کرنے کے لئے سترا ماڈل پر کام کر رہے ہیں۔ہم اپنے ریاضیاتی ماڈل کی پیش گوئیوں سے متعلق کچھ حقائق واضح طور پر بتانا چاہیں گے ، خاص طور پراس لئے کہ ان میں سے کچھ کو غلط سمجھا جا رہا ہے اور انکے بارے میں لوگوں میں غلط فہمی ہے۔ کچھ میڈیا کی حالیہ رپورٹوں میں یہ کہا جا رہا ہے کہ سترا ماڈل پر کام کرنے والے سائنسدانوں نے مارچ میں دوسری لہر کے بارے میں متنبہ کیا تھا لیکن اس پر توجہ نہیں دی گئی۔ یہ بالکل غلط ہے۔
2 اپریل کو ایک اجلاس طلب کیا گیا تھا جس میں حکومت کے ایک انتہائی سینئر افسر نے قومی وبائی نوعیت کے رد عمل کو ہم آہنگ کرنے کے لئے ہمارے ما حصل جاننے کے لئے یہ میٹنگ کی تھی۔ ہم نے عندیہ دیا تھا کہ سترا ماڈل نے پیش گوئی کی ہے کہ اپریل کے تیسرے ہفتے تک دوسری لہر عروج پر پہنچ سکتی ہےاوراسکے دوران ممکنہ طور پر ایک لاکھ یومیہ معاملات سامنے آ سکتے ہیں۔ واضح طور پراس سلسلے میں ماڈل کی پیش گوئیاں مندرجہ ذیل وجوہات کی بناء پرغلط تھیں۔
ہم وائرس کے پھیلاؤ کی پیش گوئی کے لئے ریاضی کے ماڈل پر کام کر رہے ہیں۔ یہ واضح کرنا ضروری ہے کہ ریاضیاتی ماڈل صرف اس حد تک مستقبل کی پیش گوئی کرسکتا ہے جب تک کہ وائرس کی حرکیات اور اس کی نشاندہی میں وقت کے ساتھ ساتھ کافی حد تک تبدیل نہیں ہوتی ہیں۔ ریاضی کے ماڈل متعدد پالیسی فیصلوں جیسے غیر دوا سازی مداخلتوں کے مطابق، متبادل منظرناموں کی پیش گوئی کرنے کا طریقہ کار بھی فراہم کرسکتے ہیں۔
کووڈ ۔19 کے معاملے میں ، یہ قطعی واضح ہے کہ وائرس کی نوعیت، بہت تیزی کے ساتھ تبدیل ہو رہی ہے۔ ایسے تناظر میں ، کووڈ ۔19 کے بارے میں کسی بھی طرح کی پیش گوئی کو مستقل طور پر ایڈجسٹ کیا جانا چاہئے ، جس میں کبھی کبھی تقریبا روزانہ اسکی ضرورت پڑ سکتی ہے۔
ہم حکومت کے ساتھ مل کر کام کر رہے ہیں اور ہمارے ذرائع کو ہمیشہ مثبت طور پر قبول کیا گیا ہے۔ اگرچہ ہم اس سے پہلے دوسری لہر کی درست نوعیت کا اندازہ نہیں لگا سکے ، لیکن ہم اس کے مستقبل کے راستے کا بہتر اندازہ لگانے کے لئے اپنی کوششیں جاری رکھے ہوئے ہیں۔
مانیندرا اگروال ، پروفیسر ، آئی آئی ٹی کانپور
مادھوری کانیتکر ، ڈپٹی چیف ، انٹیگریٹڈ ڈیفنس اسٹاف
ایم ودیاساگر ، پروفیسر ، آئی آئی ٹی حیدرآباد
وزارت ماہی پروری، مویشی پروری و ڈیری
جناب پرشوتم روپالا نے مویشیوں کی اعدادشماری پر مبنی مویشیوں اور پولٹری کی نسل کے لحاظ سے 20ویں رپورٹ جاری کی
مویشی اور پولٹری پرندے نسلوں کے حساب سے شمار کیے جاتے ہیں
19 منتخبہ نسلوں کی 184 تسلیم شدہ مقامی/غیر ملکی اور کراس بریڈ نسلیں شامل ہیں
ماہی پروری، مویشی پروری اور ڈیری کے مرکزی وزیر جناب پرشوتم روپالا نے آج یہاں مویشیوں کی مردم شماری پر مبنی مویشیوں اور پولٹری کی نسل کے لحاظ سے 20ویں رپورٹ جاری کی۔ ماہی پروری، مویشی پروری اور ڈیری اوراطلاعات و نشریات کے وزیر مملکت ڈاکٹر ایل موروگن نے اس موقع پر شرکت کی۔ مویشی پروری کے محکمہ کے سکریٹری جناب اتل چترویدی، اورجناب اپامنیو باسو، جے ایس بھی اس موقع پر موجود تھے۔
اس موق پر جناب روپالا نے مویشی پروری کے اپ گریڈیشن کے لیے رپورٹ کی اہمیت کواجاگر کیا اور پالیسی سازوں اور محققین کے لیے اس کی افادیت پر زور دیا۔ نسل کے حساب سے اعدادوشمار اکٹھا کرنے کا عمل 20 ویں مویشی مردم شماری کے ساتھ سال 2019 کے دوران کیا گیا تھا۔ یہ ملک میں پہلی بار تھا کہ پیپر موڈ کی بجائے ٹیبلیٹ کمپیوٹرز کا استعمال کرتے ہوئے نسل کے حساب سے اعدادوشمار اکٹھا کیا گیا جو کہ واقعی ایک منفرد کام ہے۔ مویشیوں کے ساتھ ساتھ پولٹری پرندوں کو ان کی نسلوں کے مطابق شمار کیا گیا جیسا کہ نیشنل بیورو آف اینیمل جینیٹک ریسورسز  نے تسلیم کیا ہے۔ لائیو اسٹاک سیکٹر کی اہمیت کو مدنظر رکھتے ہوئے، پالیسی ساز اور محقق کے لیے یہ ضروری ہو جاتا ہے کہ وہ مویشیوں کی مختلف نسلوں کا پتہ لگائیں تاکہ مویشیوں کی نسلوں کو پروان چڑھانے اور دیگر مقاصد کے لیے بہترین کامیابی کے لیے جینیاتی طور پر اپ گریڈ کیا جا سکے۔
مویشیوں اور پولٹری کی نسل کے لحاظ سے رپورٹ کی اہم خصوصیات درج ذیل ہیں:
- رپورٹ میں 19 منتخبہ نسلوں کی 184 تسلیم شدہ مقامی/غیر ملکی اور کراس بریڈ نسلوں کا احاطہ کیا گیا ہے جو این بی اے جی آر  کے ذریعے رجسٹرڈ ہیں۔
- اس رپورٹ میں مویشیوں کی 41 تسلیم شدہ اقسام مقامی ہیں جبکہ اس میں 4 غیر ملکی/ کراس بریڈ نسلیں شامل ہیں۔
- رپورٹ کے مطابق، غیر ملکی اور کراس بریڈ جانور کل مویشیوں کی آبادی میں تقریباً 26.5 فیصد ہیں جبکہ 73.5 فیصد دیسی اور اورایسی مویشی ہیں جن کی غیر وضاحت نہیں کی گئی ہے۔
- کل غیر ملکی/ کراس بریڈ مویشیوں میں کراس بریڈ جرسی کا فیصد 39.3 ہے جبکہ اس کے مقابلے کراس بریڈ ہولسٹین فریزئین کافیصد اس سے زیادہ 49.3 ہے۔
- کل دیسی مویشیوں میں، گر، لکھیمی اور ساہیوال کی نسلوں کی تعداد زیادہ ہے۔
- بھینسوں میں، مرہ نسل کی تعداد 42.8 فیصد ہے جو عام طور پر یوپی اور راجستھان میں پائی جاتی ہے۔
- بھیڑوں میں، ملک میں 3 غیر ملکی اور 26 مقامی نسلیں پائی جاتی ہیں۔ خالص غیر ملکی نسلوں میں، کوریڈیل نسل کا حصہ 17.3 فیصد ہے جبکہ مقامی نسلوں میں نیلور نسل کا فیصد 20.0 ہےجو سب سے زیادہ ہے۔
- بکریوں میں، ملک میں 28 دیسی نسلیں پائی جاتی ہیں۔ بلیک بنگال کی نسل 18.6 فیصد کے ساتھ سب سے ہے۔
- غیر ملکی/کراس بریڈ خنزیروںمیں، کراس بریڈ خنزیر کا فیصد 86.6 ہے جبکہ یارکشائر کا فیصد 8.4 ہے جو کہ سب سے زیادہ ہے۔ دیسی خنزیروں میں، ڈوم نسل کا فیصد سب سے زیادہ 3.9 فیصد ہے۔
- گھوڑوں اور ٹٹوؤں میں، مارواڑی نسل کا فیصد 9.8 سب سے زیادہ ہے۔
- گدھوں میں سپیتی نسل کا فیصد 8.3 ہے۔
- اونٹوں میں، بیکانیری نسل کا فیصد 29.6 ہے۔
- پولٹری میں، دیسی پرندے، اصیل نسل کےپالتو پرندےاور کمرشل پولٹری فارم دونوں کاہی فیصد زیادہ ہے۔
وزیراعظم کا دفتر
وزیر اعظم نے سموت سری کے موقع پر لوگوں کو مبارکباد دی
وزیر اعظم جناب نریندر مودی نے سموت سری کے موقع پر لوگوں کو مبارکباد دی ہے۔
ایک ایکس پوسٹ میں وزیر اعظم نے کہا كہ؛
‘‘سموت سری معافی اور اتحاد کی طاقت کو واضح کرتی ہے۔ آئیے ہم اپنے اختلافات کو ایک طرف رکھیں تاكہ ہمدردی اور یکجہتی ہمیشہ ہماری رہنمائی کی روشنی بنی رہے۔ میچمی! دوكادم’’۔
امور داخلہ کی وزارت
پدم ایوارڈز 2023 کے لیے نامزدگیاں 15 ستمبر 2022 تک جمع کرائی جاسکتی ہیں
یوم جمہوریہ 2023 کے موقع پر اعلان کیے جانے والے پدم ایوارڈز 2023کے لیے آن لائن نامزدگی / سفارشات کا سلسلہ یکم مئی 2022 سے شروع ہوا ہے۔ پدم ایوارڈز کے لیے نامزدگی کی آخری تاریخ 15 ستمبر 2022 ہے۔ پدم ایوارڈز کے لیے آن لائن نامزدگیاں /سفارشات صرف راشٹریہ پرسکار پورٹل https://awards.gov.in. پر وصول کی جائیں گی۔
پدم ایوارڈز یعنی پدم ویبھوشن، پدم بھوشن اور پدم شری ملک کے اعلیٰ ترین سویلین ایوارڈز میں شامل ہیں۔ یہ ایوارڈز دینے کا سلسلہ 1954 میں شروع کیا گیا تھا اور ان ایوارڈز کا اعلان ہر سال یوم جمہوریہ کے موقع پر کیا جاتا ہے۔ اس ایوارڈز کا مقصد ‘امتیازی’ کا اعتراف کرنا ہے اور یہ تمام شعبوں/ ڈسیپلنس مثلاً آرٹ، ادب اور تعلیم، کھیل کود، میڈیسن، سماجی کام، سائنس اور انجینئرنگ، عوامی معاملات، سول سروس، تجارت وصنعت وغیرہ میں مثالی نوعیت کی کامیابیوں/ خدمات کے لیے دیئے جاتے ہیں۔ تمام افراد نسل، پیشے، پوزیشن یا جنس کی تفریق کے بغیر یہ ایوارڈز حاصل کرنے کے اہل ہیں۔ سرکاری ملازمین جن میں پی ایس یوز میں کام کرنے والے افراد بھی شامل ہیں، سوائے ڈاکٹروں اور سائنسدانوں کے، یہ پدم ایوارڈز حاصل کرنے کے اہل نہیں ہیں۔
حکومت نے پدم ایوارڈز کو ‘‘عوامی پدم’’ میں بدلنے کا عزم کر رکھا ہے۔ اس لیے تمام شہریوں سے درخواست کی جاتی ہے کہ وہ نامزدگیاں / سفارشات کریں جن میں خود اپنی نامزدگی بھی شامل ہے۔ خواتین، سماج کے کمزور طبقات، ایس سی اور ایس ٹی، دیویانگ افراد اور ایسے افراد جو معاشرے کی بے لوث خدمت کر رہے ہیں، کے درمیان سے ایسے باصلاحیت افراد کی شناخت کے لیے ٹھوس کوششیں کی جانی چاہئیں جن کی کارکردگی اور کارنامے حقیقت میں اس بات کے مستحق ہیں کہ ان کا اعتراف کیا جائے۔
نامزدگی/ سفارشات میں تمام متعلقہ تفصیلات دی جانی چاہئیں جو متذکرہ بالا پورٹل پر دیئے گئے فارمیٹ میں دی گئی ہیں۔ اس میں بیانیے کی شکل میں ایک توصیفی نوٹ شامل کیا جانا چاہیے  جس میں سفارش کردہ شخص کی خواہ وہ مرد ہو یا عورت اس کے متعلقہ شعبے/ ڈسیپلن میں نمایاں اور مثالی نوعیت کی کامیابیوں/ خدمات کا واضح طور پر ذکر ہو۔
اس سلسلے میں مزید تفصیلات پدم ایوارڈز پورٹل  اور امور داخلہ کی وزارت کی ویب سائٹ . پر ‘ایوارڈز اینڈ میڈلز’ ہیڈنگ کے تحت دی گئی ہیں۔ ان ایوارڈز کے بارے میں ضابطے اور قوانین https://padmaawards.gov.in/AboutAwards.aspx پر دستیاب ہیں۔
۔۔۔۔۔۔۔۔۔۔۔
ش ح۔ا گ۔ن ا۔
U- 9834
(Visitor Counter : 126
سماجی انصاف اور تفویض اختیارات کی وزارت
بہت سی ریاستوں میں، برگزیدہ افراد کے لئے ‘ایلڈرلائن’ نامی ٹول فری ہیلپ لائن فعال ہوگئی
توقع ہےکہ یہ مئی 2021 کے اختتام تک تمام ریاستوں میں کام کرنے لگے گی
نئی دہلی 17مئی 2021: جاری کووڈ وبا کے تناظرمیں عمر رسیدہ افراد کے مسائل پر توجہ مرکوز کرنے کی غرض سے سماجی انصاف کی وزارت نے ، ایلڈ لائن پروجیکٹ کے تحت بڑی ریاستوں میں ریاست وار کال سینٹرس شروع کئے ہیں۔ اس سہولت کو اترپردیش، مدھیہ پردیش، راجستھان، تملناڈو اورکرناٹک کی پانچ بڑی ریاستوں میں پہلے ہی فعال کردی گئی ہے۔ تلنگانہ میں یہ سہولت ایک سال سے زیادہ عرصہ سے پہلے ہی کام کررہی ہے۔
یہ کوشش کی جارہی ہے کہ ان کال سینٹرس کو تمام ریاستوں میں مئی 2021 کے اختتام تک دستیاب کرادیا جائے۔
ان کال سینٹرس پر ٹول فری نمبر 14567 ڈائل کرکے کال کیا جاسکتا ہے۔ تمام عمر رسیدہ افراد کو اس سہولت کو استعمال کرنے کی صلاح دی جاسکتی ہے۔ ایلڈرلائن کی یہ سہولت ٹاٹاٹرسٹ اور این ایس ای فاؤنڈیشن کی مدد کے ساتھ فعال کی گئی ہے۔
کال مراکز کی موجودہ صورتحال درج ذیل دی گئی ہے:
|
|
ریاستیں
|
|
آغاز کی تاریخ
|
|
افسران کی تعداد
|
|
کالز کی تعدادجن پر ایکشن کیا گیا
|
|
سروس ریکویسٹ کی شروعات
|
|
سروس ریکویسٹ کی شروعات
|
|
تملناڈو
|
|
28 اپریل 2021
|
|
8
|
|
71
|
|
25
|
|
15
|
|
مدھیہ پردیش
|
|
28 اپریل 2021
|
|
4
|
|
163
|
|
12
|
|
5
|
|
راجستھان
|
|
28 اپریل 2021
|
|
4
|
|
25
|
|
8
|
|
3
|
|
کرناٹک
|
|
28 اپریل 2021
|
|
3
|
|
122
|
|
6
|
|
1
|
|
اترپردیش
|
|
14 مئی 2021
|
|
6
|
|
94
|
|
13
|
|
7
|
||
||
||
||
||
|
صدر جمہوریہ کا سکریٹریٹ
صدر جمہوریہ کی جانب سے ایسٹر کی مبارکباد
نئی دہلی،20 اپریل صدر جمہوریہ ہند جناب رامناتھ کووند نے ایسٹر کے موقع پر اپنے تہنیتی پیغام میں کہا :
ایسٹر کے موقع پر میں اپنے تمام ہم وطنوں خاص طور پر ہندوستان اور بیرون ملک رہنے والے مسیحی برادری کے اراکین کو مبارکباد اور نیک خواہشات پیش کرتا ہوں ۔
ایسٹر کا تہوار دنیا بھر میں یسوع مسیح کے احیاء کی یادگار کے طور پر منایا جاتا ہے ۔ یسوع مسیح انسانیت، محبت اور سچائی کی علامت ہیں۔آئیے ہم سب مل کر اس پر مسرت موقع پر ان اقدار کے تئیں اور ایک پرمسرت اور برادرانہ قوم کی تعمیر کا عہد کریں ۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1924,
(Visitor Counter : 52
شمال مشرقی ریاستوں کی ترقی کی وزارت
بیرونی امداد والے منصوبے
نئی دہلی 29 جولائی 2021:شمال مشرق خطے میں وزارت کے زیر انتظام غیر ملکی / بیرونی امداد والے ترقیاتی منصوبوں اور ان منصوبوں میں شامل بیرونی تنظیموں واداروں کی تفصیلات:۔
اس وقت صرف ایک پروجیکٹ۔ شمال مشرق سڑک سیکٹر ترقیاتی اسکیم بیرونی امداد والا پروجیکٹ  شمال مشرق خطے کی ترقی کی وزارت کے زیر اہتمام زیر عمل ہے۔ اس منظوبے کی مجموعی لاگت 2144.56 کروڑ روپے ہے۔ جس میں 200 ملین امریکی ڈالر ایشیائی ترقیاتی بینک  نے لگائے ہیں جو کہ بیرونی تنظیم ہے۔
اس پروجیکٹ کے تحت 433.7 کلو میٹر طویل سڑک کا معیار بہتر بنانا اور اس کی تعمیر شامل ہے۔ اس میں بارہ سڑکوں کے ذیلی پروجیکٹ بشمول چھ شمال مشرقی ریاستوں۔ آسام، منی پور، میگھالیہ، میزورم، تریپورہ اور سکم میں پانچ پلوں کی تعمیر کا کام شامل ہے۔ بارہ ذیلی پروجیکٹوں میں سے گیارہ ذیلی پروجیکٹ مکمل ہوچکے ہیں۔ تریپورہ میں اورے پور سے میلا گھر تک کا سڑک پروجیکٹ ستمبر 2021 تک مکمل ہوجائے گا۔
پروجیکٹ کی جامع نگرانی اور اس کے جائزے کے لئے طریقہ کار خود پروجیکٹ ڈیزائن میں ہی موجود ہے۔اس میں کارکردگی کے ساتھ ساتھ ، وسط مدتی اور پروجیکٹ کے بعد کی جانچ اور جائزے کے لئے ساتھ ہی پروجیکٹ کے اثرات کا جائزہ لینے کی گنجائش موجود ہے۔ ریاستی حکومتوں کی پروجیکٹ عمل آوری یونٹوں بھی سہ ماہی پیش رفت رپورٹ سونپتی ہیں جنہیں فنڈ دینے والے ادارے  کو بھیجا جاتا ہے۔ وزارت میں پروجیکٹ کی نگراں یونٹ قائم کی گئی ہے اور پروجیکٹ کا باقاعدہ طور پر جائزہ لیا جاتا ہے۔ پروجیکٹ کے مقام پر جانچ ٹیمیں بذات خود جائزہ لیتی ہیں جن میں وزارت، ADB اور ریاستی سرکار کے نمائندے شامل ہوتے ہیں۔
صحت اور خاندانی بہبود کی وزارت
اے بی –پی ایم جے اے وائی کے تحت صحت خدمات تک غریبوں کی رسائی کو بہتر بنانے کے لئے کوششیں جاری ہیں
نئی دہلی،14دسمبر 2021/آیوشمان بھارت –پردھان منتری جن آرویوگیہ یوجنا ایک استحقاق پر مبنی اسکیم ہے ۔ اسکیم کے تحت فوائد حاصل کرنے کے لئے استفادہ کنندہ کے اندراج یارجسٹریشن کی ضرورت نہیں ہے۔ کیش لیس علاج کے فوائد حاصل کرنے کے لئے فائدہ اٹھانے والا براہ راست فہرست میں شامل اسپتال  جاسکتاہے۔ استفادہ کنندہ اسکیم کے تحت اپنی اہلیت کو جانچنے کے لئے درج ذیل چینلس کا استعمال کرسکتا ہے:
- این ایچ اے کا 24x7کال سینٹر 14555 ہےجو بڑے پیمانے پر شائع ہوتا ہے۔
- مستفیدین تصدیق کے لئے کسی بھی سرکاری اسپتال  تک پہنچ سکتا ہے۔ سرکار اسپتال میں تصدیق کے بعد،استفادہ کنندہ کو ضروری علاج فراہم کیا جاسکتا ہے یا اسے قریبی دوسرے سرکاری یا فہرست میں شامل نجی اسپتال میں بھیجا جاسکتاہے۔
- فائدہ اٹھانے والا اپنی اہلیت کی جانچ کرسکتا ہے۔ اور پی ایم جے اے وائی موبائل ایپ کے ذریعہ قریب ترین اسپتال کی تلاش بھی کرسکتا ہے۔
- استفادہ کنندہ اے بی –پی ایم جے اے وائی کے تحت اپنی اہلیت کی جانچ کرنے کے لئے mera.PMJAY.gov.in پر جاسکتاہے۔
- تمام پینل شدہ اسپتالوں سرکاری یا پرائیوٹ میں پردھان منتری آرووگیہ مترا ہیں، جو اسکیم کے فوائد حاصل کرنے کے لئے درکار تمام ضروری اقدامات کے ساتھ استفادہ کنندہ کو سہولت فراہم کرتےہیں۔
نیشنل ہیلتھ اتھارٹی اے بی-پی ایم جے اے وائی کی نافذ کرنے والی ایجنسی نے انسداد فراڈ رہنما خطوط کا ایک جامع سیٹ جاری کیا ہے۔ ریاستوں/ مرکز کے زیر انتظام علاقوں کو دھوکہ دہی کے خلاف باقاعدہ مشورے جاری کئے جاتےہیں۔ نیشنل اینٹی فراڈ یونٹ میں ریاستی سطح پرریاستی اینٹی فرادڈ یونٹس کے تعاون سے انسداد فراڈ فریم ورک کی مجموعی نگرانی اور نفاذ کے لئے بنایا گیاہے۔ تمام دعووں کو منظوری اور ادائیگی سے پہلے لازمی معاون دستاویزات کے ساتھ ساتھ بستر پر مریض کی تصویر کی ضرورت ہوتی ہے۔ داخلے اور ڈسچارج کے وقت مستفید کی آدھار پر مبنی بائیو میٹرک تصدیق کی خصوصیت تمام نجی اسپتالوں میں شروع کی گئی ہے۔مصنوعی ذہانت اور مشین لرننگ کا استعمال دھوکہ دہی کا فعال طورپر پتہ لگانے کے لئے ایک جامع فراڈ اینالیٹکس حل کےلئے بنایا گیا ہے الگور تھم تیار کیا گیا ہے جو مشتبہ لین دین اور اداروں کی شناخت کے لئے ڈیٹا کی بڑی مقدار پراستعمال کیا جاسکتا ہے اور ہسپتالوں کے رسک اسکورنگ اور مسلسل دعوے کئے جاسکتے ہیں۔
صحت اور خاندانی بہبود کےمرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
ش ح۔ ش ت۔ج
Uno-14258
(Visitor Counter : 81
اسٹیل کی وزارت
آر آئی این ایل کا سرمایہ نکاسی کا عمل جاری ہے
وزارت فولاد نے آر آئی این ایل کی سرمایہ نکاسی کے بارے میں وضاحت کی
وزارت فولاد نے اس بات کی وضاحت کی ہے کہ آر آئی این ایل کا سرمایہ نکاسی کا عمل جمود کا شکار نہیں ہوا ہے۔ آر آئی این ایل کے ذریعہ سرمایہ نکاسی کے عمل کو روک دیے جانے سے متعلق چند میڈیا رپورٹوں کے بارے میں وضاحت کرتے ہوئے، وزارت فولاد نے کہا کہ آر آئی این ایل کا سرمایہ نکاسی کا عمل جاری ہے، اور آر آئی این ایل کی کارکردگی کو بہتر بنانے اور کاروباری سرگرمیاں جاری رکھنے کے لیے کمپنی کے ذریعہ کوششیں کی جا رہی ہیں، ساتھ ہی حکومت کے ذریعہ تعاون بھی فراہم کرایا جا رہا ہے۔
وزارت دفاع
ڈی آر ڈی او نے اندرون ملک تیار نئے جنریشن کے سطح – سے – سطح پر وار کرنے والے میزائل ’پرالے‘ کا پہلا تجربہ کیا
دفاعی تحقیق اور ترقی کی تنظیم  نے ، 22 دسمبر 2021 کو اڈیشہ کے ساحل سے دور ڈاکٹر اے پی جے عبدالکلام جزیرے سے اندرون ملک تیار سطح – سے – سطح پر وار کرنے والے میزائل ’پرالے‘ کا پہلا تجربہ کیا۔ اس مشن نے اپنے تمام مقاصد حاصل کر لئے۔ اس نئے میزائل نے مطلوبہ کواسی بلاسٹک ٹریجکٹری کی اور منتخب ہدف پر وار کیا، جس میں اعلیٰ درجے کی درستگی رہی ، جس سے کنٹرول، گائیڈینس اور مشن کے اعداد وشمار کی توثیق ہوتی ہے۔ تمام ذیلی نظام کی کارکردگی اطمینان بخش رہی۔ نچلی رینج کے بحری جہازوں سمیت مشرقی ساحل پر ہدف کے نزدیک تعینات تمام سینسروں نے میزائل کی ٹریجکٹری کو پورے طور پر محسوس کیا اور تمام واقعات کو ریکارڈ کرلیا۔
یہ میزائل سالڈ پروپیلنٹ راکٹ موٹر اور بہت سی نئی ٹیکنالوجیوں سے لیس ہے۔ یہ میزائل 150 سے 500 کلو میٹر کی دوری تک وار کرنے کی صلاحیت رکھتا ہے اور اسے کسی بھی متحرک لانچر سے چھوڑا جاسکتا ہے۔ میزائل کے گائڈینس نظام میں جدید ترین نیوی گیشن کا نظام اور مربوط اطلاقی برقیریات شامل ہیں۔
وزیر دفاع جناب راج ناتھ سنگھ نے اس پہلی کامیاب میزائل کی آزمائش کے لئے ڈی آر ڈی او اور منسلک ٹیموں کو مبارک باد دی ہے۔ انہوں نے جدید ترین سطح سے سطح پر وار کرنے والے میزائل کی تیز تر تیاری اور کامیاب آزمائش کے لئے ڈی آر ڈی او کی ستائش کی۔
دفاعی تحقیق اور ترقی کے محکمے کے سکریٹری اور ڈی آر ڈی او کے چیئر مین ڈاکٹر ایس ستھیش ریڈی نے ٹیم کی ستائش کی اور کہا کہ یہ نئے دور کا سطح سے سطح پر وار کرنے والا میزائل ہے جو جدید ترین ٹیکنالوجیوں سے لیس ہے نیز ہتھیاروں کے اس نظام کی شمولیت ، مسلح افواج کو ضروری استحکام بخشے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-14654
(Visitor Counter : 179
بھارت کا مسابقتی کمیشن
سی سی آئی نے، جنریلی پارٹیسپیشنز نیدرلینڈس این وی کے ذریعہ، فیوچر جنریلی انڈیا لائف انشورنس کمپنی لمیٹڈ کے حصص کے حصول کو منظوری دی
ہندوستان کے کمپٹیشن کمیشن  نے جنریلی پارٹیسپیشنز نیدرلینڈس این وی کے ذریعہ، فیوچر جنریلی انڈیا لائف انشورنس کمپنی لمیٹڈ کے حصص کے حصول کو منظوری دے دی ہے، جس کے بعد ایف جی ایل آئی سی میں جی پی این کی حصص داری 49فیصد سے بڑھ کر تقریبا 71 فیصد تک ہو جائے گی۔
حصص کا یہ مجوزہ حصول ایک موجودہ شیئر ہولڈر کی حصص داری میں اضافے سے تعلق رکھتی ہے، یعنی فیوچر جنریلی انڈیا لائف انشورنس کمپنی لمیٹڈ  میں جنریلی پارٹی سپیشنز نیدرلینڈس این وی کی حصص داری میں اضافہ۔ جی پی این ایف جی ایل آئی سی کے اپنے اکیوٹی حصص میں مختلف مرحلوں میں اضافہ کرنے کی تجویز رکھتا ہے، جس کے نتیجے میں جی پی این کی ایف جی ایل آئی سی میں کل حصص داری، درج ذیل اقدام کی پیروی کرتے ہوئے، 49 فیصد سے بڑھ کر تقریبا 71 فیصد تک ہو جائے گی۔
- ترجیحاتی الاٹمنٹ کے ذریعہ ایف جی ایل آئی سی کی طرف سے جاری کئے جانے والے ایف جی ایل آئی سی کے ایکوٹی حصص کو سبسکرائب کرکے ؛
- ایف جی ایل آئی سی کے تمام صنعتی سرمایہ کاری ٹرسٹس لمیٹڈ  کے تمام شیئر ہولڈنگ کی خریداری کر کے ۔ آئی آئی ٹی ایل مکمل طور پر ایف جی ایل آئی سی سے باہر ہو جائے گا اور ایف جی ایل آئی سی کا شیئر ہولڈر نہیں رہے گا؛ اور
- ترجیحاتی الاٹمنٹ کے ذریعہ ایف جی ایل آئی سی کی طرف سے جاری کئے جانے والے ایف جی ایل آئی سی کے ایکوٹی حصص کو سبسکرائب کرکے ۔
جی پی این ایسیکیوریز زیونی جنریلی ایس پی اے  کی مکمل طور پر زیر ملکیت ایک ذیلی کمپنی ہے، جو کہ کمپنیوں کے جنریلی گروپ کی اصل پیرنٹ کمپنی ہے۔ جنریلی گروپ عالمی پیمانے پر بیمہ خدمات فراہم کرنے والا گروپ ہے اور یہ ایف جی ایل آئی سی کے ذریعہ ہندوستان میں ہندوستانی زندگی بیمہ صنعت میں موجود ہے۔ جی پی این ، ایف جی ایل آئی سی کے ذریعہ ہندوستان میں زندگی بیمہ خدمات کی سرگرمیوں میں مصروف ہے۔
ایف جی ایل آئی سی ایک زندگی بیمہ کمپنی ہے، جو ہندوستان میں زندگی بیمہ خدمات / مصنوعات کی سرگرمیوں میں مصروف ہے۔ ایف جی ایل آئی سی ، متعلقہ اور قابل رسائی حل فراہم کرنے کے لئے صارفین کے مالیاتی تحفظ کے لئے سہل حل فراہم کرتا ہے۔
سی سی آئی کا تفصیلی آرڈر جاری ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-669
(Visitor Counter : 133
بھارت کا مسابقتی کمیشن
سی سی آئی نے سانوتی پراپرٹیزلمیٹڈ کے ذریعہ میگما ایچ ڈی آئی جنرل انشورینس کمپنی لمیٹڈ میں حصص داری کی حصولیابی کو منظوری دی
کمپٹیشن کمیشن آف انڈیا  نے کمپٹیشن ایکٹ 2002 کی دفعہ 31  کے تحت سانوتی پراپرٹیز ایل ایل پی کے ذریعہ ماگما ایچ ڈی آئی جنرل انشورینس کمپنی لمیٹڈ  میں حصص داری کی حصولیابی کو منظوری دی ہے۔
مجوزہ اتحاد کے تحت ماگما ایچ ڈی آئی کے مجموعی سرمایہ حصص کے 55.39 فیصد کی حصولیابی کا پروگرام ہے ، جس کے لئے ہدف کمپنی کے مخصوص سرمایہ حصص کو خریدنے کی تجویز ہے ، اسی کے ساتھ ہدف کمپنی کے اس مخصوص سرمایہ ٔ حصص کی حصولیابی کی بھی تجویز ہے جو اس وقت پونا والا فن کارپ لمیٹڈ اور سیرم انسٹی ٹیوٹ آف انڈیا پرائیویٹ لمیٹڈ کے پاس ہیں ۔
سانوتی کمپنی تجارتی اور رہائشی ریئل اسٹیٹ پروجیکٹوں کو آگے بڑھانے کے کاروبارسے وابستہ ہے ۔
ماگما ایچ ڈی آئی ایک ایسی کمپنی ہے جو ہندوستان میں جنرل/ نان لائف انشورینس کے کاروبار سے وابستہ ہے اوربہت بڑے پیمانے پر جنرل / نان لائف انشورینس کی مصنوعات پیش کرتی ہے ۔
سی سی آئی کا تفصیلی حکمنامہ بعد میں آئے گا۔
بجلی کی وزارت
جناب آر کے سنگھ نے جینکو یعنی کوئلے کی پیداوار کرنے والی کمپنیوں کے ذریعے کوئلے کے ذخائر جمع کرنے سے متعلق فوری قدم اٹھانے کے لیے وزرائے اعلیٰ کو خط لکھا
مختص کیا گیا پی سی آر اگر اٹھایا نہیں گیا تو اسے دوسری ضرورت مند ریاستوں کو دے دیا جائے گا
بجلی اور نئی و قابل تجدید توانائی کے مرکزی وزیر، جناب آر کے سنگھ نے ریاستوں کو خط لکھ کر کہا ہے کہ ریاستی جینکو یعنی کوئلے کی پیداوار کرنے والی کمپنیوں سے کہا جا سکتا ہے کہ وہ مانسون کے موسم میں اپنی ضرورت پوری کرنے کے لیے ملاوٹ کے مقصد سے کوئلے درآمد کرنے کی خاطر فوری قدم اٹھائیں۔ وزیر موصوف نے ہریانہ، اتر پردیش، کرناٹک اور مغربی بنگال کو لکھے گئے ایک الگ خط میں خدشے کا اظہار کیا ہے کہ ان ریاستوں میں یا تو کوئلے کی درآمد کے لیے ٹینڈر کی کارروائی شروع نہیں ہوئی ہے یا یہ کارروائی ابھی تک مکمل نہیں ہو پائی ہے۔
بجلی کی وزارت نے اس سے پہلے ریاستی جینکو کو صلاح دی تھی کہ وہ ملاوٹ کے مقصد سے ضرورت کا 10 فیصد کوئلہ درآمد کر لیں۔ ریاستوں کو صلاح دی گئی تھی کہ وہ 31.5.2022 تک آرڈر دے دیں تاکہ 50 فیصد مقدار کی 30.6.2022 تک ڈیلیوری، 40 فیصد کی 31.8.2022 تک اور بقیہ 10 فیصد کی 31.10.2022 تک ڈیلیوری کو یقینی بنایا جا سکے۔
جناب سنگھ نے مزید کہا کہ ریاستی جینکو یعنی کوئلے کی پیداوار کرنے والی کمپنیاں کوئلے کا ذخیرہ جمع کرنے کے لیے پی سی آر طریقے سے تیزی کے ساتھ، پیش کی جانے والی کوئلے کی مقدار اٹھا سکتی ہیں۔ انہوں نے زور دے کر کہا کہ ان دونوں میں ناکامی کی صورت میں، کمی کو پورا کرنے کے لیے اضافی گھریلو کوئلے دینا ممکن نہیں ہوگا۔ انہوں نے مزید کہا کہ اگر مختص کیا گیا پی سی آر اٹھایا نہیں گیا تو یہ دیگر ضرورت مند ریاستی جینکو کو دے دیا جائے گا اور اگر یہی صورتحال رہی تو، جن ریاستوں میں مانسون کے دوران بجلی کی سپلائی پر برا اثر پڑتا ہے، ان ریاستوں میں کوئلے کی کمی ہو سکتی ہے۔
جناب سنگھ نے زور دے کر کہا کہ بجلی کی مانگ اور کھپت میں اضافہ کی وجہ سے، کوئلے پر مبنی بجلی کی پیداوار کا حصہ بڑھ گیا ہے اور پاور پلانٹوں میں کل کوئلے کی کھپت میں بھی اضافہ ہوا ہے۔ انہوں نے مزید کہا کہ گھریلو کوئلہ کل ضرورت کا تقریباً 88 فیصد ہی ہے۔ مانسون شروع ہونے سے پہلے پاور پلانٹوں میں کم از کم ضروری کوئلے کے ذخیرہ کو یقینی بنانے کے لیے، وزیر موصوف نے ہدایت دی ہے کہ ریاستی جینکو اور آئی پی پی کے ملکیت والے تھرمل پاور پلانٹوں کو چاہیے کہ وہ مناسب کوئلے کا ذخیرہ جمع کرکے رکھنے کے لیے تمام وسائل کا استعمال کریں۔
وزارات ثقافت
جناب جی کشن ریڈی کل آندھرا پردیش میں انقلابی رہنما اور مجاہد آزادی جناب الوری سیتارام راجو کے 125ویں یوم پیدائش کی تقریبات کی یادگاری تقریب کی تیاریوں کا جائزہ لیں گے
نئی دہلی۔ 11 جون
اہم جھلکیاں:
- جناب جی کشن ریڈی 12 جون 2022 کو بھیما ورم، مغربی گوداوری، آندھرا پردیش میں ہوں گے
- مرکزی وزیر مشرقی اور مغربی گوداوری اضلاع کے مختلف سماجی رہنماؤں اور کمیونٹی رہنماؤں سے بات چیت کریں گے تاکہ انہیں سال بھر کی تقریبات میں شامل کیا جا سکے
- قومی نفاذ کمیٹی  نے اس یادگاری تقریب کو اس انداز میں منانے کی منظوری دی ہے جو عظیم مجاہد آزادی کی خدمات کے مطابق ہے
- 4جولائی 2022 کومجاہد آزادی اور انقلابی رہنماجناب الوری سیتارام راجو کا 125 واں یوم پیدائش ہے
ثقافت و سیاحت اورشمال مشرقی خطے کی ترقی کے مرکزی وزیر جناب جی کشن ریڈی مجاہد آزادی اور انقلابی رہنما جناب الوری سیتارام راجو کی 125 ویں یوم پیدائش کی یادگاری تقریب کی تیاریوں کا جائزہ لینے کے لیے 12 جون 2022 کو بھیما ورم میں ہوں گے۔ قومی نفاذ کمیٹی  نے عزت مآب وزیر داخلہ اور تعاون جناب امیت شاہ کی قیادت میں اس تقریب کی یادگاری تقریب کو اس انداز میں منانے کی منظوری دی ہے جو عظیم مجاہد آزادی کی خدمات کے لیے موزوں ہے۔
دن بھر کے سفر میں، مرکزی وزیر موگلو ، الوری دھیان مندر میں، الوری سیتارام راجو یادگاری مقام کا دورہ کریں گے اور سماجی رہنماؤں نیز مغربی اور مشرقی گوداوری کے کمیونٹی رہنماؤں سے بھی بات چیت کریں گی تاکہ انہیں الوری سیتارام راجو کی سال بھر کی تقریبات میں شامل کیا جا سکے۔
جناب الوری سیتارام راجو ایک ہندوستانی انقلابی رہنما ہیں جو ہندوستانی آزادی کی جدوجہد میں سرگرم عمل رہے۔ 4 جولائی 1897 کو پیدا ہوئے، وہ آندھرا پردیش، تلنگانہ، اڈیشہ اور کرناٹک کی ریاستوں میں "منیام ویروڈو" یا "جنگل کے ہیرو" کے نام سے مشہور ہیں اوروہ اس نام سے ان ریاستوں میں بہت مقبول ہیں۔
125 ویں یوم پیدائش کے ساتھ ساتھ، حکومت ہند مشہور رامپاجد و جہد آزادی کی صد سالہ یاد بھی منائے گی۔ اس کی قیادت اگست 1922 سے مئی 1924 تک سیتارام راجو نے کی تھی اور انگریزوں کو بغاوت کو کچلنے کے لیے بہت زیادہ وسائل خرچ کرنے پر مجبور کیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6375
(Visitor Counter : 82
امور صارفین، خوراک اور عوامی تقسیم کی وزارت
فوڈ کارپوریشن آف انڈیا تیسری ای نیلامی میں ملک کے 620 ڈپووں کے ذریعہ 11.72ایل ایم ٹی گندم کی فروخت کی پیشکش کی
ایف سی آئی کی جانب سے تیسری ای نیلامی 22 فروری 2023کو صبح 11 بجے شروع ہوگی
فوڈ کارپوریشن آف انڈیا کی جانب سے تیسری ای نیلامی میں ملک بھر کے 620 ڈپووں سے تقریباً 11.72 ایل ایم ٹی گیہوں کی فروخت پیشکش کی جا رہی ہے۔
تیسری ای نیلامی کے لیے، جن بولی دہندگان نے 17 فروری 2023 کو رات 10:00 بجے تک ایم جنکشن کے ای پورٹل پر اپنا اندراج کرایا ہے، انہیں22 فروری 2023 کو ای-نیلامی میں حصہ لینے کی اجازت ہوگی۔ ای ایم ڈی جمع کرنے اور اپ لوڈ کرنے کی آخری تاریخ21 فروری 2023 دوپہر 02:30 بجے تک ہے۔ تیسری ای نیلامی 22 فروری 2023 کو صبح 11:00 بجے شروع ہوگی۔
حکومت ہندنے پورے ملک میں او ایم ایس ایس اسکیم کے ذریعہ گندم کی فروخت کے لیے ریزرو قیمت پر نظر ثانی کی ہے۔ اب، ایف اے کیو گندم کی ریزرو قیمت پورے ہندوستان میں 2150روپے فی کوئنٹل ہو گی اور یو آر ایس گندم کی ریزرو قیمت 2125روپے فی کوئنٹل ہوگی۔ یہ فیصلہ اس بات کو یقینی بنانے کے لیے کیا گیا ہے کہ گندم اور آٹے کی قیمت میں مزید کمی لانے کے لیے ملک بھر میں یکساں کم قیمت پر گندم کی پیش کش کی جائے۔ یہ نئی ریزرو قیمتیں ای نیلامی کے ذریعہ گندم کی تیسری فروخت سے لاگو ہوں گی، جو کہ بروز بدھ، 22 فروری 2023 کو پورے ملک میں ہوگی۔
ملک میں گندم اور آٹے کی بڑھتی ہوئی قیمتوں سے نمٹنے کے لیے، وزراء کے گروپ کی سفارشات کے مطابق، فوڈ کارپوریشن آف انڈیا اوپن مارکیٹ سیل اسکیم  کے تحت مختلف راستوں سے مرکزی پول اسٹاک سے 30 ایل ایم ٹی گندم کا اسٹاک مارکیٹ میں جاری کر رہا ہے۔
پہلی اور دوسری ای نیلامی کے دوران مجموعی طور پر 12.98 لاکھ میٹرک ٹن گندم فروخت کی گئی جس میں سے 8.96 لاکھ میٹرک ٹن پہلے ہی بولی دہندگان اٹھا چکے ہیں جس کے نتیجے میں گندم اور آٹے کی قیمتوں میں کمی آئی ہے ۔
حکومت ہند کے ذریعہ ملک بھر میں یکساں ریزرو قیمت میں نظرثانی کے اعلان سے ملک بھر کے صارفین کو فائدہ پہنچے گا اور گندم اور آٹے کی قیمتوں میں مزید کمی آئے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
1806
(Visitor Counter : 68